recursal/SuperWikiNEXT-32B huggingface dataset:
Coordenadas: 25°43′18″N 80°16′45″O﻿ / ﻿25.721644, -80.279267

A **Universidade de Miami** (*University of Miami* en inglés), tamén coñecida como **Miami of Florida**, **UM**, ou simplemente **The U,**) é unha universidade privada que se atopa en Coral Gables, Florida (nos Estados Unidos). É unha das universidades privadas máis exclusivas dos Estados Unidos. É laica e foi fundada en 1925.

A universidade ten arredor de 15 657 estudantes matriculados en aproximadamente 115 programas de pregrao e 165 programas de posgrao (114 másteres e 51 doutoramentos). Os estudantes proveñen dos 50 estados dos Estados Unidos e de 148 países estranxeiros. Actualmente posúe 3027 docentes a tempo completo, entre os que se contan bolseiros de Guggenheim, de Fulbright e da National Science Foundation. O 97% dos estudantes de doutoramento e doutros posgraos logran a súa titulación. Con máis de 10 800 empregados a tempo completo ou parcial, a UM é o segundo maior empregador privado no condado de Miami-Dade.

Notas
-----

1. ↑  "Michael Irvin Quotes".
2. ↑  "DefenseLink News Article: America Supports You: University of Miami ‘Adopts’ Sailors in Iraq".
3. ↑  "ESPN.com: Miami (FL) Hurricanes Football Clubhouse".
4. ↑  "About the University of Miami". Arquivado dende o orixinal o 16 de abril de 2007. Consultado o 12 de xuño de 2018.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q738258
* WorldCat
* VIAF: 133343347
* BNF: 120067762
* CiNii: DA09070617
* EBID: ID
* FAST: 531764
* GeoNames: 4176262
* GND: 37882-3
* GNIS: 298185
* Google Maps: 4089496791810060750
* GRID: grid.26790.3a
* ISNI: 0000000419368606
* LCCN: n79041995
* LEI: 5493008ZSVWUNRYQE312
* MAG: 145608581
* MusicBrainz: ID
* QS: ID
* ResearchGate: University\_of\_Miami
* SUDOC: 02818078X
* THE: ID
* ULAN: 500312908
* U-Multirank: ID

 |
**Eloy Pérez Sindín**, nado en Taboada (Lugo) en 1971, é un enxeñeiro agrícola e político galego do PPdeG.

Traxectoria
-----------

Enxeñeiro agrícola e asesor. Nas eleccións municipais de 2019 encabezou a candidatura do PPdeG en Monterroso e foi elixido concelleiro. Logo da renuncia á alcaldía e o abandono do concello polo alcalde Antonio Gato en xullo de 2020, foi elixida alcaldesa a independente Rocío Seijas o 29 de xullo co apoio dos edís do PPdeG, polo que pasou a selo primeiro tenente de alcalde. Nas municipais de 2023 volveu encabezar a candidatura do PPdeG, e foi elixido alcalde ó sela forza máis votada, con tan só 8 votos de vantaxe sobre o PSdeG e 3 concelleiros de 11.

Notas
-----

1. ↑  "El PP permite que la independiente Rocío Seijas sea la nueva alcaldesa de Monterroso" (30/7/2020). *Faro de Vigo* *(en castelán)*.
2. ↑  Eloy Pérez buscará a maioría absoluta para o PP en Monterroso
3. ↑  Eloy Pérez sale elegido alcalde de Monterroso por el PP con solo 3 de los 11 concejales

Véxase tamén
------------

### Outros artigos

* Eleccións municipais en Monterroso

### Ligazóns externas

* "Temos que traballar para impulsar Monterroso como o municipio máis puxante da comarca da Ulloa"

|  |  |  |
| --- | --- | --- |
| Predecesor:**Rocío Seijas** |  **Alcalde de Monterroso** 2023 - actualidade | Sucesor:**no cargo** |
A **Wikimedia Foundation, Inc.** (en galego: **Fundación Wikimedia**) é a organización matriz da Galipedia (Wikipedia), Galizionario (Wiktionary), Galicitas (Wikiquote), Galilibros (Wikibooks), Galifontes (Wikisource), In Memoriam 9/11, Wikimedia Commons, Wikidata, Wikispecies, Wikinews, Wikiversity, Wikivoyage e a abandonada Nupedia. É unha fundación sen fins lucrativos que obedece ás leis do estado da Florida nos Estados Unidos. A súa existencia foi anunciada polo antigo director xeral de Bomis e cofundador da Wikipedia, Jimbo Wales, o 20 de xuño do 2003. A coordinación de todos os proxectos Wikimedia, incluído MediaWiki, está en Meta-Wiki e nas distintas listas de discusións.

Etimoloxía
----------

O nome da *Wikimedia* é unha mestura entre *wiki* e *multimedia*, este nome foi acuñado por Sheldon Rampton nunha lista de correo en marzo do 2003. Os nomes de dominio  e  foron adquiridos para a fundación por Daniel Mayer. Os nomes e marcas dos servidores da Wikimedia son de propiedade dos propios proxectos da Wikimedia e MediaWiki. Os colaboradores posúen os contidos baixo a licenza GNU FDL previndo que calquera persoa controle os contidos.

Servidores
----------

Nun principio, a organización contaba con 15 servidores. Co paso do tempo, fixeron falta máis servidores debido ao crecente tráfico diario. Isto provocou que nun período de 18 meses se pasase desa cantidade a 200 servidores. Actualmente[*cando?*] o número está en 400.

Nos primeiros anos, os servidores de Wikimedia utilizaron como software unha mestura de distintas versións das distribucións Red Hat e Fedora. En outubro do 2008 comezou a mudar os seus 400 servidores a Ubuntu, coa finalidade de simplificar a administración dos mesmos.

Notas
-----

1. ↑  Ryan Paul. "ArsTechnica - Wikipedia adopts Ubuntu for its server infrastructure" (publicación web) (en inglés). Consultado o 28/12/2008.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fundación Wikimedia Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Fundación Wikimedia*** |

### Outros artigos

* Recursos educativos abertos
* Wikimedia Commons
* Wikipedia

### Ligazóns externas

* Páxina oficial da Fundación Wikimedia *(en inglés)*
* Portada galega da Fundación Wikimedia

|  |  |
| --- | --- |
| Control de autoridades | 
* Wd: Q180
* WorldCat
* VIAF: 137022054
* AGORHA: 144558
* EBID: ID
* FAST: 1623176
* GND: 10102830-1
* Google Maps: 18351527290703151481
* GRID: grid.430928.4
* IMDb: co0205452
* ISNI: 000000046074284X
* LCCN: n2005070272
* OpenCorporates: N03000005323

 |
Mapa topográfico de Escocia.
A **xeografía de Escocia** é moi variada, dende as terras baixas do rural ata as terras altas ermas, e dende as grandes cidades ata as illas deshabitadas. Localizada no Norte de Europa, Escocia comprende o terzo norte da illa de Gran Bretaña así como 790 illas, nas que se inclúen as dos grandes arquipélagos das Illas Shetland, das Órcadas e das Illas Hébridas interiores e exteriores.

A única terra que fai fronteira con Escocia é Inglaterra, que percorre 97 km en dirección nordeste dende o Fiorde de Solway ata o Mar do Norte na costa leste. Separada pola Canle do Norte, a illa de Irlanda está a 31 km da punta suroeste das terras escocesas. Noruega está localizada a 310 km ó norete de Escocia cruzando o Mar do Norte. O océano Atlántico, que bordea a costa oeste de Escocia e as illas do norte, inflúe no clima temperado e marítimo do país.

A topografía de Escocia distínguese pola Falla das Highland, que atravesa as terras de Escocia dende Helensburgh ata Stonehaven. A liña de falla separa dúas rexións físicas, as Highlands no norte e no oeste, e as Lowlands do sur e leste. A rexión máis accidentada das Highland contén a maioría das zonas montañosas de Escocia, onde se sitúa o punto máis alto do país, Ben Nevis. As Lowland, na parte sur de Escocia, son máis chas e o fogar da maior parte da poboación, especialmente na estreita cintura entre Firth of Clyde e Firth of Forth coñecida como Cinto central. Glasgow é a meirande cidade de Escocia, malia que Edimburgo é a capital e o centro político do país.

A abundancia de recursos naturais como carbón, ferro e cinc contribuíron significativamente ó crecemento industrial de Escocia durante os séculos XIX e XX. Na actualidade, a enerxía é un elemento fundamental da economía de Escocia. Mentres Escocia é o meirande produtor de petróleo na Unión Europea, o potencial de produción de enerxías renovables emerxeu como un importante tema económico e medioambiental nos anos recentes.

Notas
-----

1. ↑  "Scotland". Encyclopaedia Britannica. Consultado o 16 de agosto de 2007.
2. 1 2  Munro, D (1999). *Scotland Atlas and Gazetteer*. Harper Collins. pp. 1–2.
3. ↑  "Met Office: Scottish climate". Met Office. 2001. Arquivado dende o orixinal o 27 de maio de 2007. Consultado o 20 de agosto de 2007.
4. ↑  "Overview of Highland Boundary Fault". Gazetteer for Scotland, University of Edinburgh. Consultado o 23 de agosto de 2007.
5. 1 2  "Loch Lomond to Stirling - the Highland Line". Scottish Natural Heritage (SNH). Arquivado dende o orixinal o 04 de setembro de 2012. Consultado o 23 de agosto de 2007.
6. ↑  "Mid 2004 Localities estimates - Localities in descending order of size" (PDF). General Register of Scotland (GROS). 2004. Arquivado dende o orixinal (PDF) o 27 de setembro de 2007. Consultado o 23 de agosto de 2007.
7. ↑  Lynch, M (2001), Industry to 1770s; pp211 *Oxford Companion to Scottish History*
8. 1 2  "A vision for the future of energy in Scotland". *Speech by the Minister for Enterprise, Energy and Tourism, Jim Mather*. Scottish Executive. 23 de maio de 2007. Arquivado dende o orixinal o 31 de xullo de 2013. Consultado o 24 de agosto de 2007.

* Portal:Escocia
***A honra e os cartos*** (grego: *Η Τιμή και το Χρήμα*) é unha novela do escritor grego Konstantinos Theotokis, publicada orixinalmente no 1912.

Contexto
--------

A obra foi escrita entre os anos 1911 e 1912, cando Theotokis estaba a participar activamente no movemento socialista da súa illa nativa de Corfú. Neste sentido, a trama expón temas como a opresión das clases traballadoras ou a emancipación das mulleres gregas.

Sinopse
-------

*A honra e os cartos* conta a historia de Rini, unha rapaza de familia humilde que namora de Andreas, orfo dun comerciante en decadencia que intenta recuperarse das débedas paternas. A súa relación, que transgrede as normas sociais imperantes, acabará desembocando na deshonra. Destaca tamén a presenza da nai de Rini, a señora Epistimi, que se esforza por sacar a diante á súa familia.

A acción sitúase na illa de Corfú a comezos do século XX, pouco antes da primeira guerra dos Balcáns (1912-1913). Cun estilo realista, o autor describe a vida, a economía e as estruturas sociopolíticas da rexión durante este período.

Adaptacións
-----------

A película *I timi tis agapis* ("O segredo do amor", 1984), de Tonia Marketaki, está baseada na novela de Theotokis.

Traducións
----------

* *La honra y el dinero* (2016). Tradución directa ao castelán de Panagiota Papadopoulou e Francisco Javier Moral Arévalo. Centro de Estudos Bizantinos, Neogregos e Chipriotas (Universidade de Granada).
* *A honra e os cartos* (2020). Tradución directa ao galego de Alfonso Blanco Quintela. Hugin e Munin.

Notas
-----

1. 1 2 3 4  Papadopoulou, Panagiota (2015). "La mujer en "La honra y el dinero" de Konstantinos Teotokis:". *Estudios Neogriegos. Revista Científica de la Sociedad Hispánica de Estudios Neogriegos* (en castelán) (17): 45–51. ISSN 1137-7003.
2. 1 2 3  "A honra e os cartos – Editorial Hugin e Munin". Consultado o 2024-03-01.
3. 1 2  Teotokis, Konstantinos (2017). *La honra y el dinero*. Centro de Estudios Bizantinos, Neogriegos y Chipriotas. ISBN 978-84-95905-85-7.
4. ↑  Marketaki, Tonia. "I timi tis agapis". Consultado o 2024-03-01.

Véxase tamén
------------

### Ligazóns externas

* *A honra e os cartos* (Bitraga)
Para outras páxinas con títulos homónimos véxase: José María López.

**José María López Ramón**, nado en Santiago de Compostela o 19 de abril de 1916 e finado en Ferrol o 29 de abril de 2009, foi un militar, xornalista e político galego.

Traxectoria
-----------

Despois de pasar a súa infancia en Corcubión, licenciouse en dereito e en Filosofía e Letras na Universidade de Santiago de Compostela. Ingresou como militar de artillaría e en 1949 comezou a traballar como delegado en Ferrol do xornal *El Correo Gallego*, trasladado recentemente da cidade departamental a Santiago de Compostela. Simultaneou ese posto co de director da emisora de radio La Voz de Ferrol, de 1950 a 1963.

En 1959 foi designado alcalde de Ferrol e escollido como procurador en Cortes en representación dos concellos coruñeses. Nese tempo inícianse as obras da ponte das Pías. En 1963 foi nomeado Gobernador civil de Ourense cargo que ocupou ata 1970, co que mantén o posto de procurador que lles correspondía a todos os gobernadores civís.

Acadou o grao de coronel de artillaría no momento da súa xubilación, e regresou a Ferrol, onde chegou a ser conselleiro delegado do xornal *Ferrol Diario*.

Obra
----

* *Memorias periodísticas del Ferrol de los cincuenta* (2002)

Galardóns
---------

* Fillo adoptivo de Ferrol, Corcubión e Ourense.
* Alcalde de honra de Ferrol
* Gran Cruz da Orde ao Mérito Civil
* Gran Cruz da Orde ao Mérito Militar

|  |  |  |
| --- | --- | --- |
| Predecesor:**Francisco Dopico González** |  **Alcalde de Ferrol** 1959 - 1963 | Sucesor:**Rogelio Cenalmor Ramos** |

|  |  |
| --- | --- |
| Control de autoridades | 
* Wd: Q12391116
* WorldCat
* VIAF: 121360647
* BNE: XX1621767
* Arquivo Histórico de Deputados (1810-1977): 63510

 |
O **Miera** é un río situado no norte de España, na Cornixa Cantábrica, que discorre pola Comunidade Autónoma de Cantabria e desemboca no Mar Cantábrico a través da ría de Cubas. Percorre todo o val do Miera ao que dá nome.

É probable que o seu nome derive de *Magrada* ou *Mégrada* citado por Pomponio Mela no século I.

Características
---------------

De curto percorrido, o carácter torrencial da súa cabeceira exerce unha importante erosión nunha zona de orixe glaciar con fortes pendentes. O volume de auga sofre importantes crecidas (picos) e caídas (vales), froito da gran deforestación exercida nos bosques da cabeceira do val en tempos históricos para conseguir carbón vexetal, fundamentalmente para abastecer os altos fornos das Real Fábrica de Artillería de La Cavada dedicados á fabricación de artillaría, e posteriormente pola pradificación ocasionada nos séculos XIX e XX. Isto facilitou a erosión do río no val e o acarcavamento das ladeiras, sobre todo na cabeceira. A ausencia de masas forestais de importancia propiciou que, ante as crecidas do río, a vexetación non reteña a auga, o que dá lugar a un arrastre de sedimentos en suspensión, observable na turbidez do río -principalmente durante os períodos de grandes precipitacións- e causantes da colmatación acelerada, xunto ao lavado do mineral de ferro estraido das antigas minas de Pena Cabarga, da Baía de Santander (o Miera é o principal achegue de auga doce da baía).

O Alto Miera recolle augas das zonas altas da cornixa Cantábrica, a partir da cara Norte do Castro Valnera, e das vaguadas laterais de morfoloxía glaciar. Algo máis abaixo, e sobre todo no val medio, que coincide en boa parte co municipio de Miera, atópase encaixonado entre os macizos cársticos e os contrafortes do Porracolina, ao leste, e Las Enguizas, polo oeste, ambos os pertencentes á facies urgoniana (Cretáceo). As principais achegas hídricas ao río Miera neste tramo medio proceden de importantes canles subterráneas que afloran en xeral a nivel do val. A canle baixa do río percorre os chairos costeiros, con outeiros moi suaves e chairas formadas por aluvións que o propio Miera foi deixando desde o Terciario.

Véxase tamén
------------

* Lista de ríos de España

|  |  |
| --- | --- |
|  | Wikimedia Commons ten máis contidos multimedia na categoría:  ***Río Miera*** |

|  |  |
| --- | --- |
| Control de autoridades | 
* Wd: Q14358
* WorldCat
* VIAF: 315171196
* DARE: 44369
* GeoNames: 3116792
* OSM: 7317465

 |
**Antonio Pedrosa Latas**, nado en Lugo o 23 de agosto de 1916 e finado en Los Molinos (Madrid) o 25 de febreiro de 1990, foi un militar e político galego.

Traxectoria
-----------

Participou na organización de Falange Española en Lugo baixo a dirección de José Cedrón del Valle en 1934. Combateu no bando nacional durante a guerra civil española. Chegou a Tenente Coronel de Infantaría. Foi asesor xurídico do Instituto Social da Mariña e secretario do Sindicato Nacional de Pesca. Asesor xurídico do Ministerio de Traballo. Xefe Provincial do Movimiento Nacional na provincia de Ourense até xuño de 1940. Xefe Nacional do Sindicato da Pesca. Director Xeral Técnico do Instituto Social da Mariña.

Foi procurador en Cortes durante a primeira lexislatura do franquismo en representación da Organización Sindical, designado pola Xunta Extraordinaria da Delegación Nacional de Sindicatos. Volveu ocupar o escano durante as sete últimas lexislaturas. Foi Conselleiro Nacional, membro do IX Consello Nacional de FET y de las JONS e tamén do X Consello Nacional.

Pedrosa Latas protagonizou en febreiro de 1976 unha intervención ante a Comisión de Defensa Nacional das Cortes, na que cualificou á Universidade de búnker marxista e dixo:

> 
> 
> "...En la Universidad de Madrid comienza a correr la sangre, pero, aunque esto es grave, no es lo más importante. Lo verdaderamente grave es que en los claustros universitarios el grito de Viva España va constituyendo ya un delito y los patriotas pasan así por delincuentes.."
> Intervención ante a Comisión de Defensa Nacional das Cortes Españolas. 
> 
> 

Nas eleccións xerais de 1977 foi candidato ao senado por Alianza Popular pero non resultou elixido.

Recoñecementos
--------------

* Medalla de Ouro do concello de Lugo. Retirada en 2015.
* CEIP Antonio Pedrosa Latas en Celeiro (Viveiro). O concello de Viveiro acordou en febreiro de 2018 aprobar á petición do CEIP Antonio Pedrosa Latas para cambiar a súa denominación pola de CEIP de Celeiro en aplicación da Lei de Memoria Histórica.

Vida persoal
------------

Casou con Concepción González de Castejón Patiño e foi pai de Pilar Pedrosa González de Castejón.

Notas
-----

1. ↑  Necrolóxica en *ABC*
2. ↑  "Jefatura Territorial de Galicia.". Arquivado dende o orixinal o 29 de agosto de 2011. Consultado o 20 de agosto de 2012.
3. ↑  ABC-Sevilla, 3 de novembro de 1942
4. ↑  BOE núm. 117, de 17 de maio de 1961.
5. ↑  BOE núm. 147, de 19 de xuño de 1964.
6. ↑  La policía no ha facilitado nueve nombres de los detenidos por el asalto a Derecho. Jacobo Pedrosa ya participó en un acto similar en 1976, *El País* 01/02/1979
7. ↑  DISTINCIONES HISTÓRICAS DEL AYUNTAMIENTO DE LUGO
8. ↑  Viveiro da luz verde a retirar el nombre de Pedrosa Latas al colegio de Celeiro

Véxase tamén
------------

### Ligazóns externas

* Ficha no Congreso dos DeputadosArquivado 16 de outubro de 2019 en Wayback Machine.

|  |  |
| --- | --- |
| Control de autoridades | 
* Wd: Q12383099
* BNE: XX1391901
* Arquivo Histórico de Deputados (1810-1977): 86410

 |
Exemplo de fosforescencia
O **elementos fosforescentes** son compostos químicos que emiten luz cando se expoñen a luz dunha lonxitude de onda diferente (é dicir, de distinta cor).

Terminoloxía
------------

A palabra fosforescente provén do grego antigo φωσφόρος (*phosphoros* = portador de luz) a través do latín *phosphŏrus*. O lexema φῶς, φωτός (*phos, photos* = luz, de luz) provén da raíz indoeuropea \*bha- (brillar), mentres que o sufixo *-scere* que marca procesos durativos, como en *abastecer* ou *permanecer* e de aí *-scente* indica un proceso (como *adolescente*, é "en proceso de ser adulto").

O fosforescentes non conteñen o elemento químico fósforo, que comparte etimoloxía. Úsanse en moitos tipos de iluminación, incluíndo lámpadas fluorescentes onde cambian a luz ultravioleta producida polo vapor de mercurio excitado en luz visible.

Química
-------

A química dos fosforescentes varía moito dependendo de para que se vaia utilizar. Inclúen materiais "que brillan na escuridade" que se poden atopar en diversos obxectos, xoguetes ou iluminación de seguridade de emerxencia para edificios. Utilízanse nas pantallas dos televisores de tubos catódicos de estilo máis antigo para facer visible a luz dun feixe de electróns. Tamén se poden usar para detectar visiblemente radiacións ionizantes. Os díodos emisores de luz son dispositivos que adoitan usar fosforescentes para obter unha determinada cor ou temperatura de cor.

Notas
-----

1. ↑  "Dicionario". *Real Academia Galega*. Consultado o 2023-02-02.
2. ↑  "FOSFORESCENTE". *Etimologías de Chile - Diccionario que explica el origen de las palabras* (en castelán). Consultado o 2023-02-02.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Elemento fosforescente*** |

### Outros artigos

* Lámpada incandescente
* Fósforo (elemento)
* Fosforescencia
* Fluorescencia
* LED
* Luz
* Lámpada de neon

|  |  |
| --- | --- |
| Control de autoridades | 
* Wd: Q11248330
* EBID: ID
* JSTOR: phosphors
* MAG: 124385694

 |
**Radia Joy Perlman**, nada en Portsmouth o 1 de xaneiro de 1951 é unha enxeñeira de telecomunicacións estadounidense. Inventora do protocolo Spanning Tree (STP), chave para a interconexión de redes de computadoras, recibe o apelativo (contra a súa vontade
) de "nai de Internet" por este motivo.

Radia Perlman desenvolveu o protocolo STP mentres traballaba para a Dixital Equipment Corporation. É autora tamén de contribucións noutras áreas do deseño e a estandarización de redes, como os protocolos de enrutamento *link-state*.

Máis recentemente, inventou o protocolo TRILL para corrixir algunhas das deficiencias dos *spanning trees*. En 2020, está a traballar para Dell EMC.

Traxectoria
-----------

Perlman aprendeu programación como parte do temario dunha clase de física no MIT. Conseguiu o seu primeiro emprego en 1971 como programadora a tempo parcial no Laboratorio de Intelixencia Artificial da mesma institución (naquel momento alcumado "LOGO Lab"), programando depuradores.

Baixo a supervisión de Seymour Papert, deseñou e implementou unha versión infantil da linguaxe de robótica educativa LOGO, chamada TORTIS. Esta linguaxe, desenvolvida entre 1974 e 1976, estaba pensada para nenos pequenos (os máis novos de 3 anos e medio de idade), que a empregaron para programar un robot educativo chamado *Tartaruga*. Por este motivo, Perlman é considerada unha pioneira no ensino de programación para nenos.

Notas
-----

1. ↑  "Radia Perlman: Don't Call Me the Mother of the Internet". 2014-03-03.
2. ↑  Morgado, Leonel; Cruz; Kahn. *Radia Perlman – A pioneer of young children computer programming*.

Véxase tamén
------------

### Bibliografía

* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. ISBN 978-84-16890-97-2.

|  |  |
| --- | --- |
|  | Wikimedia Commons ten máis contidos multimedia na categoría:  ***Radia Perlman Modificar a ligazón no Wikidata*** |

### Outros artigos

* Logo
* Mulleres enxeñeiras
* Mulleres na informática

### Ligazóns externas

* Abecedario de mulleres na Informática

|  |  |
| --- | --- |
| Control de autoridades | 
* Wd: Q7558
* WorldCat
* VIAF: 12400871
* BIBSYS: 90639078
* BNE: XX5405959
* BNF: 124400913
* CiNii: DA06883018
* DBLP: 2370
* GND: 172561426
* ISNI: 0000000115966252
* LCCN: n91097789
* MGP: 86235
* NDL: 00515489
* NKC: jcu2015884688
* NTA: 264093461
* SNAC: w6rd2gp9
* SUDOC: 033543364

 |
**Emilio Novás Naya**, nado en Vilaboa (Culleredo) o 25 de abril de 1905 e finado o 29 de outubro de 1937, foi un sindicalista e militar galego.

Traxectoria
-----------

Monumento en Oza ós ocupantes da embarcación "La Libertaria", obra de Jorge Pastor.
Veciño de San Pedro de Nós, cociñeiro, afiliado á CNT. Formouse sindicalmente en Cuba, de onde foi deportado nos primeiros tempos da II República. Foi moi activo nas organizacións campesiñas da CNT nos arredores da Coruña e participou na creación da Federación Comarcal de Campesinos en San Pedro de Nós, en xullo de 1932.
Polas súas actividades revolucionarias neste período cumpriu condena no Penal de Burgos, ata a amnistía despois da vitoria da Frente Popular. Colaborou nos periódicos da CNT *Solidaridad Obrera* e *Solidaridad*.

Participou na resistencia contra o golpe militar en xullo de 1936, estivo agochado na Coruña ata que en xaneiro de 1937 conseguiu fuxir cara Asturias no barco "La Libertaria". Alí ingresou na Agrupación Confederal Galaica en Asturias e alistouse para combater no Batallón Galicia en xaneiro de 1937, onde foi capitán.

Morreu no Alto do Acevo cando regresaba a Galicia despois da caída da fronte asturiana o 29 de outubro de 1937.

Véxase tamén
------------

### Ligazóns externas

* El Batallón Galicia nº 19 Arquivado 13 de agosto de 2012 en Wayback Machine.
* Emilio Novás na páxina web *Nomes e Voces*.
Vista aérea da baía.
A **baía de Cádiz** é o entrante que o océano Atlántico fai na costa xunto á cidade de Cádiz. Os municipios cuxos termos delimitan o arco da baía son Rota, El Puerto de Santa María, Puerto Real, San Fernando e Cádiz. Nela desembocan o río Guadalete, o Iro e o río Salado de Rota. Por ela discorren o caño de Sancti Petri e o río San Pedro, ademais de presentar grandes extensións de marismas e lagoas. Gran parte da baía está protexida baixo a figura xurídica do Parque Natural da Baía de Cádiz.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Baía de Cádiz Modificar a ligazón no Wikidata*** |

* Información sobre o Parque Natural Baía de Cádiz. Arquivado 29 de setembro de 2007 en Wayback Machine.

|  |  |
| --- | --- |
| Control de autoridades | 
* Wd: Q662059
* WorldCat
* VIAF: 341145424530286830060
* EBID: ID
* GEC: 0013302
* GeoNames: 2565261

 |
**Giuliano Dati** , nado en 1445 e finado en 1524, foi un prelado católico romano que serviu como bispo de San Leone de 1518 a 1524.

 *Lettera delle isole nuovamente trovate*, 1495

Biografía
---------

Nado en 1445, foi nomeado bispo de San Leone O 26 de febreiro de 1518 durante o papado de León X. Serviu como bispo de San Leone até a súa morte en 1524.   

Dati é autor de tres obras importantes. A primeira é unha adaptación de 1493 ao *verso italiano ottava rima* do relato de Cristovo Colón na súa primeira viaxe polo océano Atlántico. O segundo é o c. 1494 *Tratado do Preste Supremo Xoán, Papa e Emperador da India e Etiopía* no que adapta poeticamente as descricións anteriores do Preste Xoán e combina xeograficamente Etiopía e a India. O terceiro é o c. 1495 *Segunda Canción da India* que describe os monstros do reino de Preste Xoán.

Obras
-----

* Giuliano, Dati (1493). *Biblioteca Europea d'Informazione e Cultura* (en italiano).

Notas
-----

1. ↑  "Bishop Giuliano Dati" *Catholic-Hierarchy.org*. David M. Cheney. Retrieved May 18, 2016
2. ↑  "Diocese of San Leone" *Catholic-Hierarchy.org*. David M. Cheney. Retrieved May 17, 2016
3. ↑  "Titular Episcopal See of San Leone" *GCatholic.org*. Gabriel Chow. Retrieved May 17, 2016
4. ↑  Silverberg, Robert, *The Realm of Prester John*. Garden City, New York: Doubleday & Company, Inc. 1972, pp. 223-224.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Giuliano Dati Modificar a ligazón no Wikidata*** |

Outros artigos

* Preste Xoán
* León X
* Miguel da Silva
* Tristão da Cunha
* Xoán Bermudes
* Leo Africanus

| Dignidades da Igrexa católica |
| --- |
| Predecesor:**{{{predecesor}}}** |  **{{{título}}}** {{{período}}} | Sucesor:**{{{sucesor}}}** |
**Enrique Carpintero Araújo**, nado en Rabiño (Cortegada) o 24 de setembro de 1932 e finado na mesma parroquia o 8 de maio de 2008, foi un político galego do PPdeG.

Traxectoria
-----------

Traballador de Correos, entrou na corporación de Cortegada en 1970 despois foi tenente de alcalde. En 1974 foi nomeado alcalde. Nas primeiras eleccións democráticas encabezou a candidatura da Coalición Democrática á alcaldía de Cortegada e foi elixido alcalde. Continuou como alcalde primeiro con Alianza Popular e despois co PPdeG, sempre con maiorías absolutas. Foi deputado provincial en tres lexislaturas (ata 2003). En 2007 non se presentou á reelección e abandonou a alcaldía.

Estivo casado e tivo catro fillos.

|  |  |  |
| --- | --- | --- |
| Predecesor:**?** |  **Alcalde de Cortegada** 1974 - 2007 | Sucesor:**Avelino de Francisco Martínez** |

Notas
-----

Véxase tamén
------------

### Outros artigos

* Eleccións municipais en Cortegada

### Ligazóns externas

* Noticia en *La Voz de Galicia*
O impoluto lago de Nicaragua posúe máis de 400 illotes, tres illas, dous volcáns e especies únicas.
O **Lago Cocibolca** (vocábulo que quere dicir 'o mar doce'), tamén chamado **Lago de Nicaragua**, é un lago de auga doce. Está situado en Nicaragua, Centroamérica. A súa extensión é de 8.624 km².

É o terceiro lago de América Latina despois do Lago de Maracaibo en Venezuela e o Lago Titicaca (de tamaño parecido) entre Bolivia e o Perú.

Alberga as únicas quenllas de auga doce do mundo.

O río San Juan conecta o lago co mar Caribe.

A cidade de Granada e o volcán Mombacho encóntrase na beira do lago.

O lago ten máis de catrocentos illotes se se inclúen os Illotes de Granada e o Arquipélago de Solentiname, dúas illas grandes que son a Illa de Zapatera e a Illa de Ometepe. Nesta última encontramos dous volcáns, un deles activo, que son o Volcán Maderas -un santuario de flora e fauna- e o Volcán Concepción.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lago Cocibolca Modificar a ligazón no Wikidata*** |

### Ligazóns externas

* O Lago Cocibolca

|  |  |
| --- | --- |
| Control de autoridades | 
* Wd: Q173862
* WorldCat
* VIAF: 239178174
* BNE: XX4916467
* BRE: 2267690
* EBID: ID
* GEC: 0045954
* GeoNames: 3617477
* GND: 4404128-7
* LCCN: no2005051056
* OSM: 2194833

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Air Dolomiti S.p.A.** é unha aeroliña rexional italiana coa súa sede en Dossobuono, Villafranca di Verona e a súa base operativa no aeroporto de Múnic, en Alemaña. A compañía é unha subsidiaria de Lufthansa. Air Dolomiti opera unha rede de rutas dende varios destinos en Italia cara Múnic. Algúns destes servizos véndesense coa marca de Air Dolomiti, mentres que outros son parte de Lufthansa Regional.

Frota
-----

Embraer 195
En marzo de 2018 a frota de Air Dolomiti estaba formada polos seguintes avións:


**Air Dolomiti Fleet**| Avión | En servizo | Pedidos | Pasaxeiros | Notas |
| --- | --- | --- | --- | --- |
| Embraer 195 | 12 |  | 120 | Un pintado con librea especial do 25 aniversario |
| Total | 12 |  |  |  |

Todos os avións de Air Dolomiti están bautizados con nomes de famosas óperas italianas como tributo á cidade de Verona é ao seu famoso teatro, a Arena de Verona.

Notas
-----

1. ↑  anna.aero (ed.). "Lufthansa-owned Air Dolomiti focused on feeding MUC hub; new Malpensa base planned for 2009". Consultado o 19 de abril de 2018.
2. 1 2  Planespotters (ed.). "Air Dolomiti Fleet Details and History". Consultado o 19 de abril de 2018.

Véxase tamén
------------

### Ligazóns externas

* Páxina web da aeroliña

|  |  |
| --- | --- |
| Control de autoridades | 
* Wd: Q162174
* Google Maps: 6007879102462078994

 |
O **Racing Club**, tamén coñecido como **Racing de Avellaneda**, é unha entidade polideportiva arxentina da cidade de Avellaneda, fundada o 25 de marzo de 1903, cuxa principal actividade é o fútbol profesional. Ó longo da súa historia ten sido o primeiro club arxentino en acadar 3 campionatos nacionais seguidos, o segundo en acadar a Copa Libertadores e o primeiro en acadar a Copa Intercontinental. No seu palmarés ten 17 ligas, 9 delas da época de afeccionados (anterior a 1931), época na que gañou o alcume de *La Academia*.

O equipo xoga os seus encontros como local no Estadio Presidente Juan Domingo Perón, da súa propiedade, que ten capacidade para acoller a 51.389 seareiros. O máximo rival do Racing Club é o seu veciño Club Atlético Independiente, co cal disputa o chamado *Clásico de Avellaneda*.

O seu presidente dende 2013 é o galego Víctor Blanco.

Palmarés
--------

### Títulos nacionais

* **Primeira División da Arxentina (17)** = 1913, 1914, 1915, 1916, 1917, 1918, 1919, 1921, 1925, 1949, 1950, 1951, 1958, 1961, 1966, Ape 2001, 2014

### Títulos continentais

* **Copa Intercontinental (1)** = 1967
* **Copa Libertadores (1)** = 1967
* **Supercopa Sudamericana (1)** = 1988
* **Copa Interamericana (1)** = 1988

Véxase tamén
------------

### Ligazóns externas

* Páxina oficial do Racing Club *(en castelán)*
Para outras páxinas con títulos homónimos véxase: Faldra.
En azul, a faldra dun becerro
Arrachera (filete de faldra abrandado e/ou marinado), un prato popular mexicano
Unha tlayuda en Oaxaca, servida cun anaco de filete de faldra á grella
A **faldra** ou **filete de faldra** é un corte de filete de carne de tenreira.

É longo, plano e prezado polo seu su sabor, máis que pola súa textura. Ás veces tamén se lle dá este nome ao *filete de flanco* (en inglés *flank steak*), un corte adxacente xeralmente similar, que está máis cerca do cuarto traseiro do animal.

Características
---------------

Tanto o filete de faldra anterior como o posterior son a porción sen óso recortada do músculo do diafragma unida ás costelas 6a a 12a na parte inferior. Estes filetes están cubertos por unha membrana resistente que se debe quitar antes de cociñar. 

Nos Estados Unidos, a NAMP (Asociación Norteamericana de Procesadores de Carne) clasifica todos os filetes de faldra. O NAMP 121 subdivídese en filete de faldra exterior (NAMP 121C) e filete de faldra interior (NAMP 121D). O filete de carne *flanco* (NAMP 193) está na faldra máis achegada do cuarto traseiro do animal.

Usos
----

A faldra é o corte elixido para acer fajitas, rancheiras, salteado chinés, churrasco e en empanadas de Cornualla. 

Para minimizar a dureza e poteniar o sabor, os filetes de faldra a miúdo marínanse antes de asalos á grella, sazóanse, ou cocíñanse moi lentamente, xeralmente estufados. Polo xeral, córtanse contra o músculo antes de servir para maximizar a tenreza. 

Na gastronomía peruana denomínase *malaya*, e úsase particularmente para a *malaya frita*.

Na gastronomía galega
---------------------

A faldra de Ternera Gallega procede de animais novos da raza rubia galega, e destaca pola súa calidade debido á súa alimentación e e ao seu coidado polos gandeiros galegos en explotacións levadas de forma tradicional. Esta faldra é parte do cuarto traseiro e utilízase sobre todo para cocer (carne ao caldeiro) ou para asar (churrasco).

A faldra de tenreira galega ten máis tecidos nerviosos que o resto da carne, por iso é unha peza tenra e saborosa.

O prato estrela de moitas das festas de Galicia é a carne ao caldeiro. Faise con carne de faldra (mellor con óso e algo de graxa), patacas galegas, un anaco pequeno de unto, pemento moído, aceite de oliva virxe extra e sal gordo.

Notas
-----

1. ↑  INAC: Cortes bovinos para abasto Consultado o 20 de xullo de 2022.
2. ↑  "Beeffoodservice.com". Beeffoodservice.com. Arquivado dende o orixinal o 7 de xullo de 2011. Consultado o 20 de xullo de 2022.
3. ↑  Acurio, Gastón (2008). *Larousse de la gastronomía peruana: diccionario gatronómico ilustrado* (en castelán). Lima: Q.W. Editores. p. 230. ISBN 978-9-9725-8937-9. Consultado o 20 de xullo de 2022.
4. ↑  Falda Ternera Gallega[*Ligazón morta*] en *carniceriadegalicia.com*
5. ↑  Falda de Tenreira Galega Suprema en *osabordosancares.com*.
6. ↑  Carne ó Caldeiro en *recetasderechupete.com*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Faldra*** |

|  |  |
| --- | --- |
| Control de autoridades | 
* Wd: Q643995
* GEC: 0182986

 |
A **illa de Cubagua** é unha illa do mar Caribe, situada ao nordés de Venezuela. Ten unha superficie de 24 km²;. Xunto ás illa de Margarita e Illa de San Pedro de Coche conforma o estado de Nova Esparta.

Historia
--------

Descuberta en 1498 por Cristovo Colón, foi poboada por pequenos casaríos españois para explotar a súa riqueza perlífera. Unha destas colonias crecerá ata converterse na cidade de Nova Cádiz en 1528, localizado no punto do leste da illa, Punta As Cabeceiras. Foi a Primeira Cidade de Venezuela.

A cidade de converteu nun importante punto de extracción de perlas pero a súa sobreexplotación, o terremoto (e maremoto) de 1541 e posteriormente en ataque de piratas franceses en 1543 provocaron o abandono total da illa.

Existe a crenza da existencia de restos arquitectónicos baixo o mar. O certo é que hai desconcertantes estruturas en formas de monólitos que se atopan no leito mariño próximo á costa. Se se observa con detemento esta formación, debaixo da auga ou nun mapa, as columnas están dispostas en dúas fileiras paralelas.

A análise das rocas indica que están compostas por un tipo de arenisca que non existe na illa de Cubagua, por isto que se cre que as columnas son de orixe artificial. Intúese que da península de Araya e a illa de Margarita traíanse pedras para ser utilizadas na construción das vivendas e a edificación da cidade de Nova Cádiz.

En 1979 as ruínas de Nova Cádiz foron declaradas Monumento Nacional.

Poboación
---------

Demografía
----------

Segundo o censo realizado polo Instituto do Patrimonio Cultural en agosto 2007, 32 adultos e 19 nenos viven permanentemente na illa, distribuídos en 4 subcomunidades no norte da illa.

* Praia de Falucho
* Praia de Charagato
* Punta Charagato
* Consello a cabeceira.

Se se engaden pescadores itinerantes doutras partes de Nova Esparta e o veciño estado Sucre, esta cifra pode superar as 300 persoas nun ano, pódese dicir que está virtualmente despoboada, aínda que sempre existiron proxectos para o seu desenvolvemento mediante unha nova adución de auga desde o continente, xa que o clima é case desértico, como corresponde ao litoral caribeño da América do Sur.

 Pequeno peirao na illa de Cubagua
Un mapa demostra un lugar chamado *Punta Arenas*, no punto do suroeste da illa, pero as imaxes baseadas nos satélites detalladas só mostran cinco casas na zona. Algunhas casas máis están situadas na costa oeste, a medio camiño entre Punta Arenas e Punta La Horca, a punta occidental da illa.

A illa é visitada por turistas (principalmente europeos) e a maior parte está concentrada na baía de Charagato. Non obstante, non ten infraestrutura de aloxamento, polo que deberán pasar a noite nas illas veciñas de  Margarita e  Car. É por esta razón que se considera un centro turístico de sendeirismo.

Ruínas da antiga Nova Cádiz

|  |  |
| --- | --- |
| Control de autoridades | 
* Wd: Q1142895
* WorldCat
* VIAF: 245723943
* BNE: XX458313
* EBID: ID
* FAST: 1241756
* GeoNames: 3644880
* GND: 4230759-4
* LCCN: sh85034611
* SUDOC: 103709908

 |
**Ángel Santos Rodríguez**, coñecido como **Ángel de Verín**, nado en Flariz (Monterrei), foi un guerrilleiro antifranquista galego.

Traxectoria
-----------

Membro da Federación de Guerrillas de León-Galicia onde foi compañeiro dos irmáns Manuel e Jesús Girón Bazán, de Hilario Álvarez Méndez e de Eduviges Orozco Palacín. Acompañou a Samuel Mayo Méndez, Benigno Fraga Pita e José María Saavedra Díaz cando viñeron a Ourense en agosto de 1946. O 27 de outubro de 1947 oito gardas civís rodearon a vivenda de Amadeo Domínguez e Pilar Suárez en Florderrei Vello onde estaba agochado co seu compañeiro Francisco Peña. No asalto resultaron mortos Francisco Peña e o garda civil Miguel Álvarez Barreira, de Arzádegos, e Ángel Santos puido fuxir ferido. Acompañou a Samuel Mayo á reunión con dirixentes da I Agrupación na zona de Valdeorras en maio de 1949. Alí pérdese a súa pista.

Véxase tamén
------------

### Bibliografía

* Domínguez González, José (2016). *A Edreira, el último bastión de la resistencia en Ourense (18 en el balneario)*. Círculo Rojo. p. 65. ISBN 978-84-9126-680-8.

### Ligazóns externas

* Ficha en los de la sierra*(en francés)*
Centro histórico de Penn Yan
**Penn Yan** é unha pequena cidade dos Estados Unidos que é a capital do condado de Yates, no estado de Nova York.

Xeografía
---------

Localización de Pennyan no condado de Yates, e deste no estado de Nova York
Situado a 222 msnm o concello ocupa unha extensión de 6,36 km², dos que 6,22 km² son de terra e 0,15 km² de auga.

No ano 2010 tiña unha poboación de 5 159 habitantes que, segundo censo de 2019 diminuíra até os 5 056, polo que a súa densidade de poboación, nese ano, era de 792,25 hab./km².

Historia
--------

A primeira casa construída en Penn Yan levantouse en 1799. Cando o condado de Yates foi creado en 1823 a poboación converteuse na sede do condado.

Os primeiros colonos foron principalmente membros da Society of Universal Friends (Sociedade de Amigos Universais), un grupo relixioso liderado por unha predicadora cuáquera coñecida como "O amigo público universal" (Jemima Wilkinson), unha relixiosa entusiasta nacida en Cumberland, Rhode Island, quen afirmaba que recibira un encargo divino. Tras predicar en Rhode Island, Connecticut, Massachusetts e Pensilvania recibiu unha grande extensión de terreo, á que chamou Jerusalem en 1789, no que posteriormente sería o condado de Yates. En 1788 fundou a poboación de Hopeton as beiras do lago Keuka, a unha distancia dun quilómetro e medio do lago Seneca. Alí se estableceron un gran número de seguidores. 

En 1790 Wilkinson estableceuse na poboación, pero antes de 1800 un gran número de seguidores a abandonaron e a comunidade foise disolvendo gradualmente.

Dise que o nome da poboación de Penn Yan vén das primeiras sílabas de "Pennsylvania" e "Yankee", xa que a maioría dos seus primeiros habitantes proviñan de Pensilvania e Nova Inglaterra. 

A finais do século XX chegaron á poboación un gran número de familias amish e menonitas.

Notas
-----

1. ↑  "2019 U.S. Gazetteer Files". United States Census Bureau. Consultado o 21 de febreiro de 2022.
2. ↑  "Population and Housing Unit Estimates". United States Census Bureau. 24 de maio de 2020. Consultado o 21 de febreiro de 2022.
3. ↑  Peg A. Lamphier & Rosanne Welch (2017): *Women in American History. A Social, Political, and Cultural Encyclopedia and Document Collection*. Volume 1. ISBN 978-1-6106-9602-9.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Penn Yan, Nova York*** |

### Bibliografía

* Chisholm, Hugh, ed. (1911): "Penn Yan". *Encyclopædia Britannica*. Vol. 21 (11th ed.). Cambridge University Press. p. 116.

### Ligazóns externas

* Web oficial *(en inglés)*.
* What's in a Name Penn Yan *(en inglés)*.

|  |  |
| --- | --- |
| Control de autoridades | 
* Wd: Q741594
* WorldCat
* VIAF: 145439064
* GEC: 0435283
* GeoNames: 5130915
* GNIS: 960144
* LCCN: n82083482
* OSM: 175839
* TGN: 2071609
* WOEID: 2470264

 |
Para outras páxinas con títulos homónimos véxase: West Point (homónimos).

**West Point** é o posto militar máis antigo dos Estados Unidos ocupado continuamente. 

Situado no condado de Orange do Estado de Nova York, na beira do río Hudson, West Point foi identificado polo xeneral George Washington como a posición estratéxica máis importante de Norteamérica durante a Revolución Americana.

Xeografía
---------

Situada na cidade de Highland Falls, no condado de Orange do Estado de Nova York, West Point abarca unha extensión de 64,9 km2, incluíndo o campus da Academia Militar dos Estados Unidos, que normalmente se chama "West Point".

No ano 2010 tiña unha poboción de 6 763 habitantes, polo que, nese ano, a súa densidade de poboación era de 104,05 hab./km2

Demografía
----------

Segundo a Oficina do Censo dos Estados Unidos, no ano 2020 os ingresos medios por fogar na localidade eran de $56 516, e os ingresos medios por familia eran de $56 364. Ao redor do 2,0 % da poboación estaban por debaixo do limiar de pobreza.

Historia
--------

Até xaneiro de 1778, West Point non foi ocupado polos militares. O 27 de xaneiro de 1778, o xeneral de brigada Samuel Holden Parsons e a súa brigada cruzaron o xeo no río Hudson e subiron á chaira de West Point e, desde ese día até a actualidade, West Point foi ocupada polo exército dos Estados Unidos.

Notas
-----

1. ↑  West Point, New York, en U.S. Census Bureau.
2. ↑  Censo do 2020. U.S. Census Bureau.

Véxase tamén
------------

### Outros artigos

* Casa da Moeda de West Point
* Dólar de prata do bicentenario de West Point

|  |  |
| --- | --- |
|  | Wikimedia Commons ten máis contidos multimedia na categoría:  ***West Point*** |

### Ligazóns externas

* West Point, New York Arquivado 18 de agosto de 2021 en Wayback Machine.
* West Point, New York, en City Data.

|  |  |
| --- | --- |
| Control de autoridades | 
* Wd: Q679753
* WorldCat
* VIAF: 132471017
* BNF: 123257204
* GeoNames: 5143966
* GND: 4119078-6
* GNIS: 970844
* LCCN: n79063974
* NKC: ge134589

 |
**Jordi Turull i Negre**, nado en Parets del Vallès (Barcelona) o 6 de setembro de 1966, é un político catalán, membro do Partit Demòcrata Europeu Català (PDeCAT). Foi deputado no Parlament de Catalunya entre 2004 e 2018, e en 2017 exerceu de conselleiro de Presidencia e voceiro do Govern.

Licenciado en dereito, militou desde novo en Convergència Democràtica de Catalunya (CDC) e comezou a súa traxectoria política como concelleiro na súa localidade natal. Posteriormente, pertenceu aos grupos parlamentarios de Convergència i Unió (CiU), Junts pel Sí (JxSí) e Junts per Catalunya (JxCat), chegando a ser na IX lexislatura o presidente do grupo de Junts pel Sí. Foi cesado como conselleiro do executivo catalán en outubro de 2017 tras a aplicación do artigo 155 da Constitución española en Cataluña.

Desde marzo de 2018 atópase en situación de prisión preventiva, acusado de presuntos delitos de rebelión, malversación e sedición en relación coa celebración do referendo de independencia de Cataluña do 1 de outubro de 2017. O xuízo comezou o 12 de febreiro de 2019 e en outubro dese mesmo ano foi condenado polo Tribunal Supremo de España a 12 anos de prisión e inhabilitación polos delitos de sedición e malversación.

Notas
-----

1. ↑  Camps, Josep Maria (14 de outubro de 2019). 324.cat, ed. "Penes d'entre 13 i 9 anys de presó per al govern de l'1-O, la presidenta del Parlament i els presidents d'Òmnium i ANC". Consultado o 14 de outubro de 2019.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Jordi Turull Modificar a ligazón no Wikidata*** |

* Blog de Jordi Turull

|  |  |
| --- | --- |
| Control de autoridades | 
* Wd: Q17037054
* GEC: 22435378
* IMDb: nm4513931

 |
A **illa Scrub** (en español antigamente **Isla Anguilita**) é a segunda illa en tamaño do arquipélago de Anguila, no mar Caribe, localizado concretamente ao noroeste da illa de Anguila, un territorio británico de ultramar no Caribe. Posúe unha superficie de 7.8 km² e atópase deshabitada.

Pódese chegar facilmente en barco. De propiedade privada, aínda existen os restos dun campo de aviación. Hai varias casas abandonadas na illa, principalmente debido aos danos causados polos furacáns. Non hai electricidade nin auga corrente.

Fauna
-----

A illa foi declarada como área importante para a conservación das aves pola BirdLife International, principalmente debido á aniñación de aves mariñas. Como a gaivota chorona americana, o carrán real, o carrán rosado e o carranciño. Os paxaros terrestres residentes inclúen a Eleania martinica e o Margarops fuscatus. As cinco especies de réptiles da illa comprenden os Ameiva plei, *Anolis gingivinus*, Sphaerodactylus parvus, Sphaerodactylus sputator e a especie ameazada Alsophis rijgersmaei. E a serpe en perigo de extinción alsophis rijgersmaei. Foron rexistradas tartarugas verdes e de coiro. Tamén atópanse cabras e ratas. Habitualmente avístanse baleas ao oeste de Scrub, ao longo da liña costeira sur.

Praia na illa ScrubPraia na illa Scrub

Notas
-----

1. ↑  Gonzalo de Murga y Mugartegui. 1863. Derrotero de las Islas Antillas y de las costas orientales de América.
2. ↑  "Scrub Island". *BirdLife data zone: Important Bird Areas*. BirdLife International. 2012. Consultado o 2012-11-23.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Scrub Modificar a ligazón no Wikidata*** |

### Outros artigos

* Anguila

### Ligazóns externas

* Exploring Scrub Island *(en inglés)*

|  |  |
| --- | --- |
| Control de autoridades | 
* Wd: Q2035636
* GeoNames: 3573398

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---